বেচির ওমেরাগিচ

বেচির ওমেরাগিচ (; জন্ম: ২০ জানুয়ারি ২০০২) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে সুইজারল্যান্ডের পেশাদার ফুটবল লিগের শীর্ষ স্তর সুইস সুপার লিগের ক্লাব জুরিখ এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।

২০১৬ সালে, ওমেরাগিচ সুইজারল্যান্ড অনূর্ধ্ব-১৫ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০২০ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

প্রারম্ভিক জীবন
বেচির ওমেরাগিচ ২০০২ সালের ২০শে জানুয়ারি তারিখে সুইজারল্যান্ডের জেনেভায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা হচ্ছে বসনীয় বংশোদ্ভূত; তার বাব দেরভেন্তার বাসিন্দা এবং তার মা কোজারাচের বাসিন্দা। তিনি সের্হিও রামোস, থিয়াগো সিলভা এবং এমির স্পাহিচকে তার ফুটবলের আদর্শ মনে করেন। তিনি ফুটবলার খেলোয়াড় নেদিম ওমেরাগিচের চাচাতো ভাই।

তথ্যসূত্র

বহিঃসংযোগ








বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুইজারল্যান্ডীয় ফুটবলার
বিষয়শ্রেণী:সুইজারল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:সুইস সুপার লিগের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:মোঁপালিয়ে এরো স্পোর্ট ক্লাবের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:সুইজারল্যান্ডের আন্তর্জাতিক যুব ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার